CELEX: 52012XX1220(01)
Language: fi
Date: 2012-10-12 00:00:00
Title: Päätös N:o 853, tehty 12 päivänä lokakuuta 2012 , menettelyn aloittamisesta luvan myöntämiseksi luonnonvarojen – öljyn ja maakaasun – etsintää ja tutkimusta varten maanalaisista luonnonvaroista annetun lain 2 §:n 1 momentin 3 kohdan mukaisesti alueella ”Blok 1–22 Teres” , joka sijaitsee Bulgarian tasavallan talousvyöhykkeellä Mustallamerellä, sekä luvan myöntämistä koskevasta kilpailuilmoituksesta

20.12.2012   
            
            
               FI
            
            
               Euroopan unionin virallinen lehti
            
            
               C 394/42
            
         PÄÄTÖS N:o 853,
   tehty 12 päivänä lokakuuta 2012,
   menettelyn aloittamisesta luvan myöntämiseksi luonnonvarojen – öljyn ja maakaasun – etsintää ja tutkimusta varten maanalaisista luonnonvaroista annetun lain 2 §:n 1 momentin 3 kohdan mukaisesti alueella ”Blok 1–22 Teres”, joka sijaitsee Bulgarian tasavallan talousvyöhykkeellä Mustallamerellä, sekä luvan myöntämistä koskevasta kilpailuilmoituksesta
   2012/C 394/17
   BULGARIAN TASAVALTA
   MINISTERINEUVOSTO
   Maanalaisista luonnonvaroista annetun lain 5 §:n 2 momentin, 7 §:n 2 momentin 8 kohdan, 42 §:n 1 momentin 1 kohdan ja 44 §:n 3 momentin sekä maanalaisista luonnonvaroista annetussa laissa tarkoitettujen maanalaisten luonnonvarojen etsintää ja/tai tutkimusta koskevan luvan myöntämiseksi järjestettävistä ehdotus- ja tarjousmenettelyistä sekä kyseisten luonnonvarojen tuotantoon tarkoitetuista käyttöoikeuksista annetun, ministerineuvoston vuonna 2010 antamalla määräyksellä nro 231 hyväksytyn asetuksen 4 §:n 1 momentin 1 kohdan ja 16 §:n mukaisesti,
   MINISTERINEUVOSTO ON PÄÄTTÄNYT SEURAAVAA:
   
               1.
            
            
               Aloitetaan menettely luvan myöntämiseksi öljyn ja maakaasun etsimiseksi ja tutkimiseksi Bulgarian tasavallan talousvyöhykkeellä Mustallamerellä sijaitsevalla alueella ”Blok 1–22 Teres”, jonka pinta-ala on 4 032 km2 ja jota rajaavat liitteessä määritellyt maantieteelliset koordinaatit 1–7.
            
         
               2.
            
            
               Edellä 1 kohdassa tarkoitettu lupa myönnetään tarjouskilpailumenettelyllä, joka ei edellytä tarjousten tekijöiden henkilökohtaista läsnäoloa.
            
         
               3.
            
            
               Etsintä- ja tutkimuslupa on voimassa viisi vuotta etsintä- ja tutkimussopimuksen voimaantulopäivästä, ja voimassaoloaikaa on oikeus pidentää maanalaisista luonnonvaroista annetun lain 31 §:n 3 momentin mukaisesti.
            
         
               4.
            
            
               Määräaika tarjouskilpailuasiakirjojen ostolle päättyy 120. päivänä (klo 17.00) sen jälkeen, kun tämä päätös on julkaistu Euroopan unionin virallisessa lehdessä.
            
         
               5.
            
            
               Määräaika tarjouskilpailuun osallistumista koskevan ilmoituksen jättämiselle päättyy 140. päivänä (klo 17.00) sen jälkeen, kun tämä päätös on julkaistu Euroopan unionin virallisessa lehdessä.
            
         
               6.
            
            
               Määräaika tarjouskilpailuasiakirjojen mukaisten tarjousten jättämiselle päättyy 155. päivänä (klo 17:00) sen jälkeen, kun tämä päätös on julkaistu Euroopan unionin virallisessa lehdessä.
            
         
               7.
            
            
               Tarjouskilpailuasiakirjojen hinnaksi vahvistetaan 10 000 BGN. Tarjouskilpailuasiakirjat saa 4 kohdassa vahvistetun määräajan kuluessa seuraavasta osoitteesta: Ministry of the Economy, Energy and Tourism, room 902, ul. Triaditsa 8, Sofia, Bulgaria, kun maksutoimeksianto on esitetty.
               
                           7.1
                        
                        
                           Edellä 7 kohdassa tarkoitettu summa maksetaan talous-, energia- ja matkailuministeriön pankkitilille:
                           
                                        
                                    
                                    
                                       BIC-koodi, Bulgarian kansallispankki, kun maksu suoritetaan Bulgarian leveinä (BGN): BNBGBGSD
                                    
                                 
                                        
                                    
                                    
                                       SWIFT-koodi, Bulgarian kansallispankki, kun maksu suoritetaan ulkomaan valuuttana: BNBGBGSF
                                    
                                 
                                        
                                    
                                    
                                       IBAN – BG79 BNBG 9661 3000 1026 01
                                    
                                 
                                        
                                    
                                    
                                       Bulgarian kansallispankki – pääkonttori.
                                    
                                 
                     
                           7.2
                        
                        
                           Maksutoimeksiantoon on merkittävä: Aluetta ”Blok 1–22 Teres” koskevien tarjouskilpailuasiakirjojen osto ehdokkaan puolesta ja ehdokkaan nimi (pakollinen).
                        
                     
                           7.3
                        
                        
                           Tarjouskilpailuasiakirjat vastaanottava henkilö allekirjoittaa ehdokkaan nimissä niihin liittyviä tietoja koskevan salassapitovakuutuksen.
                        
                     
         
               8.
            
            
               Tarjouskilpailuun osallistuvien ehdokkaiden on täytettävä maanalaisista luonnonvaroista annetun lain 23 §:n 1 momentin vaatimukset.
            
         
               9.
            
            
               Tarjouskilpailuun osallistuvien ehdokkaiden tarjoukset arvioidaan tarjouksessa esitettyjen työohjelmien, ympäristönsuojelutoimenpiteiden, bonusten sekä osallistujien hallinnollisten ja taloudellisten resurssien perusteella tarjouskilpailuasiasiakirjojen mukaisesti.
            
         
               10.
            
            
               Tarjouskilpailuun osallistumista varten on asetettava 15 000 BGN:n suuruinen vakuus, joka maksetaan ennen 5 kohdassa vahvistetun määräajan päättymistä talous-, energia- ja matkailuministeriön pankkitilille:
               
                            
                        
                        
                           BIC-koodi, Bulgarian kansallispankki, kun maksu suoritetaan Bulgarian leveinä (BGN): BNBGBGSD
                        
                     
                            
                        
                        
                           SWIFT-koodi, Bulgarian kansallispankki, kun maksu suoritetaan ulkomaan valuuttana: BNBGBGSF
                        
                     
                            
                        
                        
                           IBAN – BG17 BNBG 9661 3300 1026 01
                        
                     
                            
                        
                        
                           Bulgarian kansallispankki – pääkonttori.
                        
                     
         
               11.
            
            
               Jos ehdokasta ei hyväksytä tarjouskilpailuun, ehdokkaan maksama vakuus palautetaan 14 päivän kuluessa päivämäärästä, jona hänelle on ilmoitettu hyväksymättä jättämisestä.
            
         
               12.
            
            
               Valitun tarjouksen tekijän vakuus palautetaan 14 päivän kuluessa sopimuksen allekirjoittamisesta ja muiden tarjouksen tekijöiden vakuudet palautetaan 14 päivän kuluessa siitä, kun ministerineuvoston päätös etsintä- ja tutkimusluvan myöntämisestä on julkaistu Bulgarian virallisessa lehdessä.
            
         
               13.
            
            
               Tarjouskilpailuun osallistumista koskevat ilmoitukset ja tarjouskilpailuehtojen mukaiset tarjoukset on toimittava maanalaisista luonnonvaroista annetun lain 46 §:n mukaisesti bulgarian kielellä talous- ja energia- ja matkailuministeriön kirjaamoon, osoite: Ministry of Economy, Energy and Tourism, ul. Triaditsa N:o 8, Sofia, Bulgaria.
            
         
               14.
            
            
               Tarjoukset on laadittava tarjouskilpailuasiakirjoissa esitettyjen vaatimusten ja ehtojen mukaisesti.
            
         
               15.
            
            
               Tarjouskilpailu järjestetään, vaikka siihen hyväksyttäisiin vain yksi ehdokas.
            
         
               16.
            
            
               Talous-, energia- ja matkailuministeri valtuutetaan:
               
                           16.1
                        
                        
                           toimittamaan tämä päätös julkaistavaksi Euroopan unionin virallisessa lehdessä.
                        
                     
                           16.2
                        
                        
                           järjestämään ja toteuttamaan tarjouskilpailu.
                        
                     
         
               17.
            
            
               Tämä päätös julkaistaan Bulgarian valtion virallisessa lehdessä ja ministerineuvoston verkkosivuilla.
            
         
               18.
            
            
               Tästä päätöksestä voi valittaa korkeimpaan hallinto-oikeuteen 14 päivän kuluessa siitä, kun se on julkaistu Euroopan unionin virallisessa lehdessä.
            
         
      
         
            Pääministeri
         
         Boyko BORISOV
      
      
         
            Ministerineuvoston pääsihteeri
         
         Rosen ZHELYAZKOV
      
   
   
      LIITE
      
         LUETTELO ALUEEN ”BLOK 1–22 TERES” RAJAPISTEIDEN KOORDINAATIT
      
      Koordinaattijärjestelmä WGS 84
      
                  Nro
               
               
                  Pituusaste
                  (° ′ ″)
               
               
                  Leveysaste
                  (° ′ ″)
               
            
                  1.
               
               
                  29° 07′ 28.85″
               
               
                  42° 48′ 47.00″
               
            
                  2.
               
               
                  30° 34′ 10.00″
               
               
                  42° 48′ 03.00″
               
            
                  3.
               
               
                  29° 58′ 30.00″
               
               
                  42° 33′ 27.00″
               
            
                  4.
               
               
                  29° 49′ 36.00″
               
               
                  42° 29′ 24.00″
               
            
                  5.
               
               
                  29° 34′ 20.00″
               
               
                  42° 26′ 24.00″
               
            
                  6.
               
               
                  29° 20′ 45.00″
               
               
                  42° 14′ 28.00″
               
            
                  7.
               
               
                  29° 07′ 32.31″
               
               
                  42° 11′ 22.71″